钦定古今图书集成/方舆汇编/边裔典/第126卷 > 宋
## 钦定古今图书集成/方舆汇编/边裔典/第126卷 > 宋

### 太祖建隆二年冬十二月回鹘可汗景琼遣使来献方物

按《宋史太祖本纪》云云。按《回鹘传》，“回鹘本匈奴之
别裔，在天德西北娑陵水上，后魏号铁勒，唐初号特
勒，后称回纥，其君长曰可汗。自贞观以后，朝贡不绝。
至德初，出兵助国，讨平安、史之乱，故累朝恩礼最重。
然而恃功横恣，朝廷虽患其邀求无厌，然颇姑息听
从之。元和中讹为回鹘。会昌中，其国衰乱，其相馺职
者”拥外甥将庞勒西奔安西。既而回鹘为幽州张仲
武所破，庞勒乃自称可汗，居甘沙西州，无复昔时之
盛矣。历梁、后唐、晋、汉、周，皆遣使朝贡。后唐同光中，册
其国王仁美为英义可汗。仁美卒，其弟仁裕立，册为
顺化可汗。晋天福中，又改为奉化可汗。仁裕卒，子景
琼立。先是，唐朝继以公主下嫁，故回鹘世称中朝为
舅，中朝每赐答诏亦曰“外甥”，五代之后皆因之。建隆
二年，景琼遣使朝献。

建隆三年夏四月，回鹘阿督等来献方物。

按《宋史太祖本纪》云云。按《回鹘传》：“三年，阿都督等
四十二人以方物来贡。”

### 乾德二年春正月回鹘遣使献方物

按《宋史太祖本纪》云云。按《回鹘传》：“乾德二年。遣使
贡玉百团、琥珀四十斤、犛牛尾、貂鼠等。”

乾德三年四月，回鹘遣使献方物。十一月，甘州回鹘
可汗遣僧献佛牙宝器。十二月，甘州回鹘可汗遣使
来朝。

按《宋史太祖本纪》云云。按《回鹘传》：“三年，遣使赵党誓等四十七人，以团玉、琥珀、红白犛牛尾为贡。”

### 开宝二年十一月回鹘遣使来献方物

按《宋史太祖本纪》云云。按《回鹘传》：“开宝中累遣使
贡方物。其宰相鞠仙越亦贡马。”

### 太宗太平兴国五年三月甘沙州回鹘遣使以橐驼名马来献

按《宋史太宗本纪》云云。按《回鹘传》：“太平兴国二年
冬，遣殿直张璨赍诏谕甘沙州回鹘可汗外甥，赐以
器币，招致名马、美玉，以备车骑琮璜之用。五年，甘沙
州回鹘可汗夜落纥密礼遏遣使裴溢的等四人，以
橐驼、名马、珊瑚、琥珀来献。”

### 雍熙元年夏五月西州回鹘来贡

按《宋史太宗本纪》云云。按《回鹘传》。雍熙元年四月。
“西州回鹘与婆罗门僧永世、波斯外道阿里烟同入
贡。”

雍熙四年，合罗川回鹘入贡。

按《宋史太宗本纪》不载。按《回鹘传》：“四年，合罗川回
鹘第四族首领遣使朝贡。”

### 端拱二年秋九月回鹘请内附以锦袍银带赐之

按《宋史太宗本纪》，不载。按《回鹘传》：“端拱二年九月，
回鹘都督石仁政、么啰王子、邈挐王子越黜黄水州
巡检，四族并居贺兰山下，无所统属，诸部入贡多由
其地。么啰王子自云向为灵州冯晖阻绝，由是不通
贡奉，今有内附意，各以锦袍银带赐之。”

### 真宗咸平元年十二月回鹘来贡

按：《宋史真宗本纪》云云。

咸平四年夏四月，“回鹘可汗禄胜贡玉勒鞍、名马、宝
器，愿以兵助讨继迁。”

按《宋史真宗本纪》云云。按《回鹘传》：“咸平四年，可汗
王禄胜遣使曹万通以玉勒、名马、独峰、无峰橐驼、宾
铁剑甲、琉璃器来贡。万通自言任本国枢密使，本国
东至黄河，西至雪山，有小郡数百，甲马甚精习，愿朝
廷命使统领，使得缚继迁以献。”因降诏禄胜曰：“贼迁
凶悖，人神所弃。卿世济忠烈，义笃舅甥，继上奏封，备
陈”方略，且欲“大举精甲，就覆残妖，拓土西陲，献俘北
阙。可汗功业，其可胜言，嘉叹所深，不忘朕意。今更不
遣使臣，一切委卿统制。特授万通左神武军大将军，
优赐禄胜器服。”

### 景德元年甘州回鹘入贡

按《宋史真宗本纪》云云。按《回鹘传》：景德元年，“夜落
纥遣使来贡。”

景德四年，甘州回鹘入贡。

按《宋史真宗本纪》云云。按《回鹘传》。四年。又遣尼法
仙等来朝。献马。仍许法仙游五台山。又遣僧翟入奏。
来献马。欲于京城建佛寺祝圣寿。求赐名额。不许。

### 大中祥符元年甘州回鹘来贺封禅

按《宋史真宗本纪》云云。按《回鹘传》：大中祥符元年，
夏州万子等军主领族兵趋回鹘。回鹘设伏要路，示
弱不与斗，俟其过，奋起击之，剿戮殆尽。其生擒者，回
鹘驱坐于野，悉以所获资粮示之，曰：“尔辈狐鼠，规求
小利，我则不然。”遂尽焚而杀之，唯万子军主挺身走。
镇戎军以闻，上曰：“回鹘尝杀继迁，世为仇敌。”甘州使
至，亦言德明侵轶之状，意颇轻视之。量其兵势，德明
未易敌也。其年，夜落纥宝物公主及没孤公主、娑温
宰相各遣使来贡。东封礼成，以可汗王进奉使姚进
为宁远将军，宝物公主进奉曹进为安化郎将，赐以
袍笏，又赐夜落纥“介胄。”

大中祥符三年十一月，甘州回鹘来贡。

按《宋史？真宗本纪》云云。按《回鹘传》：“三年，又遣左温
宰相何居、录越枢密使翟符守荣等来贡。是年，龟兹
国王可汗遣使李廷福、副使安福、监使翟进来进香
药、花蕊布、名马、独峰驼、大尾羊、玉鞍勒、琥珀、䃋石等。
大中祥符四年春二月，甘州回鹘来贡。”

按《宋史真宗本纪》云云。按《回鹘传》：四年，翟符守荣
等三十人请从祀汾阴。其年夜落纥遣使贡方物。秦
州回鹘安密献玉带于道左。礼成，以翟符守荣为左
神武军大将军，安殿民为保顺郎将，馀皆赐冠带器
币。其年夜落纥遣使言“败赵德明立功，首领请加恩
赏。”诏给司戈、司阶郎将告敕十道，使得承制补署。
大中祥符六年十二月庚申，回鹘遣使来贡。

按：《宋史真宗本纪》云云。

大中祥符八年冬十月，回鹘阿罗等来贡。

按《宋史·真宗本纪》云云。按《回鹘传》：“先是，甘州数与
夏州接战，夜落纥贡奉多为夏州钞夺，及宗哥族感
悦朝廷恩化，乃遣人援送其使，故频年得至京师。既
而唃厮罗欲娶可汗女而无聘财，可汗不许，因为仇
敌。五年，秦州遣指挥使杨知进、译者郭敏送进奉使
至甘州，会宗哥怨隙，阻归路，遂留知进等不敢遣。八
年”，敏方得还，可汗王夜落隔上表言“宝物。公主疾死，
以西凉人苏守信劫乱，不时奏闻。”又谢恩赐宝钿、银
匣、历日及安抚诏书，仍乞慰谕宗哥，使开朝贡之路大中祥符九年，甘州回鹘来贡。

按《宋史真宗本纪》云云。按《回鹘传》：“九年，杨知进亦
至，遂遣郭敏赐宗哥诏书并甘州可汗器币。其年使
来朝贡，言夜落隔卒，九宰相诸部落奉夜落隔归化
为可汗王领国事。”

### 天禧二年夜落隔归化遣都督安信等来朝

按：《宋史真宗本纪》不载，按《回鹘传》云云。

天禧四年十二月，回鹘遣使来贡。

按《宋史？真宗本纪》云云。按《回鹘传》，“四年，又遣使同
龟兹国可汗王智海使来献大尾羊。”初，回鹘西奔，族
种散处，故甘州有可汗王，西州有克韩王，新复州有
黑韩王，皆其后焉。

### 仁宗天圣元年五月回鹘入贡

按《宋史仁宗本纪》不载。按《回鹘传》：“天圣元年五月，
甘州夜落隔通顺遣使阿葛之王文贵来贡方物。六
月，诏甘州回纥外甥可汗王夜落隔通顺特封归忠
保顺可汗王。”

天圣二年五月。遣使都督习信等十四人。来贡马。及
黄湖绵、细白㲲
按《宋史》仁宗本纪。不载按《回鹘传》云云。

天圣三年，回鹘入贡。

按《宋史仁宗本纪》不载按《回鹘传》：“三年四月，可汗
王、公主及宰相撒温讹进马乳香，赐银器、金带、衣、著
晕锦旋襕有差。”

天圣五年。回鹘遣使安万东等一十四人来贡方物
按《宋史仁宗本纪》。不载按《回鹘传》云云。

天圣六年二月，回鹘遣人贡方物。

按：《宋史仁宗本纪》不载，按《回鹘传》云云。

### 神宗熙宁元年七月回鹘来贡

按《宋史神宗本纪》云云。按《回鹘传》。熙宁元年入贡。
求买金字大般若经。以墨本赐之。

熙宁六年，回鹘来贡，补其首领为军主。

按《宋史神宗本纪》，不载。按《回鹘传》：“六年复来，补其
首领五人为军主，岁给彩二十匹。”神宗间，其国种落
生齿几何，曰“三十馀万。”壮可用者几何，曰二十万。
熙宁七年，敕李宪择使聘阿里骨，使谕回鹘。

按《宋史？神宗本纪》不载。按《回鹘传》：七年，敕李宪择
使聘阿里骨，使谕回鹘，令发兵深入夏境。宪以命殿
直皇甫旦，旦往不得前，而妄奏功状，诏逮旦赴御史
狱抵罪。然回鹘使不常来。

### 徽宗宣和 年禁回鹘贡使久留不归

按：《宋史徽宗本纪》，不载按《回鹘传》：“宣和中，因入贡
散而之陕西诸州，公为贸易，至留久不归。朝廷虑其
习知边事，且往来皆经夏国，于播传非便，乃立法禁
之。